SARL-NUUS SONDAG 4 April 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op “ARMI” en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


STIL SLEUTEL 


Dit is met leedwese dat die heengaan van John Bastiaans, ZSAABGO, op 29 
Maart 2010 aangekondig moet word. Ons betuig ons innige meegevoel met sy 
vrou Adela, ZSAABR, familie en vriende. 


(POUSE) 
In die nuus vandag; 


LAASTE GELEENTHEID OM VOORDEEL TE TREK UIT VROE 
BESPREKING VIR DIE SA AMSAT RUIMTESIMPOSIUM 


VERNUWING IN AMATEURRADIO N NUWE PROJEK VAN SA 
AMATEURRADIO-ONTWIKKELINGSTRUST 


SARL SE NASIONALE KONVENSIE BIED BAIE 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


LAASTE GELEENTHEID OM VOORDEEL TE TREK UIT VROE 
BESPREKING VIR DIE SA AMSAT RUIMTESIMPOSIUM 


Trek voordeel uit die laer vroeë tariewe deur hierdie week nog u plek te bespreek 
vir die SA AMSAT Ruimtesimposium in Durban op 17 April 2010. Die program 
kan afgelaai word en die registrasievorm asook ander inligting is beskikbaar by 
wwWw.amsatsa.Org.za. 


Die Departement van Wetenskap en Tegnologie ondersteun die konferensie deur 
gratis toegang aan leerders en studente te bied. Die program sluit in aanbiedings 
oor SumbandilaSat, die twee nuwe CubeSat satellietprojekte, die Om die Wêreld- 
ballonprojek, asook talle ander interessante fasette van satelliete en die ruimte. 


VERNUWING IN AMATEURRADIO NUWE PROJEK VAN SA 
AMATEURRADIO-ONTWIKKELINGSTRUST 


Hier is n nuwe opwindende projek geborg deur die SA Amateurradio- 
ontwikkelingstrust (SAAROT). “Vernuwing in Amateurradio” is n agtienmaande- 
projek om vernuwing in amateurradio te stimuleer. Hannes Coetzee, ZSBZP, 
n tegnofundi en lid van die Raad van Trustees van SAAROT, stel dit so: 
“Amateurradio is een van die oudste en steeds die mees bevredigende van al 
die wetenskaplike stokperdjies, maar daar kom n tyd dat vernuwing, nuwe 
idees en nuwe tegnologieë oorweeg moet word om die aktiwiteite relevant en 
stimulerend te hou.” 


Hannes was een van die hoofargitekte van die amateurradioloonvrag op Sum- 
bandilaSat wat tans wêreldwye belangstelling onder radioamateurs wek. 


Radioamateurs en tegnoloë word uitgenooi om projekte aan te bied wat amateur- 
radio sal vernuwe. Temas sluit in sagteware, amateurradio en die Internet, die 
ontwikkeling van kompakte HF-antennas vir woonstelle en meenthuisinwoners, 
of vernuwing in noodkommunikasie. 


Hannes meen verder dat vernuwing op die gebied van rampkommunikasie 
benodig word by hoëspoedbeeld- en data-oordrag met behulp van amateurra- 
diotoerusting en frekwensies en integrering van netwerke wat beskikbaar is aan 
amateurradio. 


Radioamateurs het alreeds n groot bydrae gemaak in die ontwikkeling van 
lae-aarde-wentelsatelliete en tegnologieë wat al in nywerheidsatellietprojekte ge- 
bruik word. Hannes glo dat daar groot geleenthede is vir vernuwing met die 
ontwikkeling van loonvragte wat oud en jonk sal wil laat meedoen aan die weten- 
skaplike en tegnologiese gemeenskap. 


Radioamateurs gaan vorendag moet kom met uitsonderlike idees om sommige 
van die probleme en uitdagings van die 21ste eeu te bowe te kom. Die ver- 
nuwingsprojek geskied in die vorm van n kompetisie wat daarop gemik is om die 
kreatiwiteit van amateurs te stimuleer om vorendag te kom met oplossings om 
die stokperdjie selfs meer genotvol te maak vir amateurs wêreldwyd. Selfs ouer 
idees wat met moderne ontwerptegnieke en komponente verbeter kan word, kan 
tot groot bevrediging lei. Voorgestelde oplossings sal beoordeel word op grond 
van hul uniekheid, byvoorbeeld dat die voorstelle nie vantevore gepubliseer was 
nie. 


Ontwerpbeskrywings moet teen 30 September ingehandig word. Die ontwerpe 
moet vernuwend wees en prakties toegepas kan word. Drie inskrywings sal 
gekies word vir die finale fase van die kompetisie, wat die ontwikkeling en bou 
van n prototipe sal vereis. 


Multisource ondersteun die vernuwingskompetisie deur `n ICOMT7000 HF- 
senderontvanger te skenk as hoofprys vir die algehele wenner. Richard 
Smuts-Steyn, Hoof Uitvoerende Beampte van Multisource, het tydens die 
bekendstelling van die prys gesê dat vernuwing in kommunikasietegnologie 
deurlopend plaasvind. “Ons glo dat hierdie amateurradioprojek die bedryf 
as geheel sal bevoordeel deurdat radioamateurs se entoesiasme vir nuwe 


tegnologieë ander sal be nvloed.” 
Kry gerus meer inligting by www.amateurradio.org.za. 
SARL SE NASIONALE KONVENSIE BIED BAIE 


Die SARL se Nasionale Konvensie word 23 tot 25 April in Port Elizabeth gehou. 
Dit sal die tweede geleentheid wees dat die konvensie deur die President van die 
ITARU Streek 1 bygewoon word. Hans Blondeel Timmerman, PB2T, die huidige 
President, sal tydens die jaarlikse Toekenningsdinee optree en die Algemene 
Jaarvergadering bywoon. Mnr Blondeel word vergesel van n Uitvoerende Komi- 
teelid, Nikola Percin, SA5W. 


Benewens die dinee en die AJV sal afgevaardigdes kan deelneem aan verskeie 
ander aktiwiteite. Die gewilde “Leer hoe om n PIC mikro-beheerder binne 4 
uur te programmeer” word aangebied en besprekings daarvoor kan nou gedoen 
word deur die RTA-bladsye op die SARL-webblad by www.sarl.org.za te besoek. 
Microchip bemark ook die kursus aan die algemene publiek, teen tariewe veel 
hoër as waarteen SARL-lede dit verkry. Lede word aangemoedig om sommer 
gou te bespreek. 


Op Saterdagmiddag sal n spesiale forum vir DXers en kompeteerders aangebied 
word. Verskeie toere insluitend n besoek aan n wildpark is gereël. Bespreek 
nou by www.sarl.org.za. 


ZS10WCOS VANUIT DIE NOORD-KAAP 


Die Noord-Kaap Amateurradioklub bedien die Wêreld Beker Sokker spesiale 
geleentheidstasie, ZS10WCOS, vir die maand van April. Luister uit vir die stasie 
en werk hulle. 


Die Sandton en Wesrand ARKs word bedank vir hulle bediening van die stasie 
gedurende Maart 2010. 


WÊRELD AMATEURRADIODAG 


Wêreld Amateurradiodag sal op Sondag 18 April gevier word, die tema vir 2010 
is Amateurradio: Die kombinering van kommunikasieondervinding met mod- 
erne digitale tegnieke. Daardie Saterdag kan n groot geleentheid vir klubs wees 
om amateurradio aan die publiek te demonstreer by n plek soos n winkelsen- 
trum 


Die Herfs ORP-naelloop vind in die namiddag van 18 April plaas. 
KLUBNUUS 


Die Ope Dag van die Antieke Draadloosvereniging vind plaas op Saterdag 10 
April 2010 vanaf 10:00 by die Randse Lughawe TAGC. Benewens n tentoon- 
stelling van antieke draadloostoerusting, sal n snuffelmark ook gehou word. 
Daar is n restaurant en kontantkroeg vir innerlike versterking. Die dophou van 
aankoms en vertrek van vliegtuie dra, verder by tot n genotvolle gesinsuitstap- 


pie. 


Snuffelmarktafels kan bekom word deur Andy, ZSGADY, te skakel by 082 448 
4368. 


Tydens hul algemene jaarvergadering op 27 Maart 2010 is die volgende lede van 
die Overbergse Amateurradioklub tot die bestuur verkies: 


Voorsitter: Andre Meintjes, ZS1A7Z Ondervoorsitter: Sam Mcleary, ZS1OR 
Tesourier: Judy Gardener, ZS1JEG Sekretaris: Lindsey Magnus, ZS1LGM Teg- 
nies: Len van Riell, ZSI1LEN 


HE-VOORTPLANTINGSVOORSPELLING 


Hannes Coetzee, ZSGBZP rapporteer dat die sonaktiwiteitsvlak steeds laag is. 
Sonvlekke 1 057 en 1 059 sorg dat HF opwindend bly alhoewel hulle oor die 
algemeen maar onaktiewe sonvlekke is. Die voorspelde effektiewe sonvlektelling 
vir die week sal tussen 15 en 20 wees. 


20 en 15 m is die beste keuses vir DX. Gedurende die middae gaan die toestande 
na Indië goed wees. (Gedurende die laatmiddag en saans gaan toestande na 
Europa goed wees. Kontakte met Australië gaan uitdagend wees. Kontakte met 
die VSA begin uitdagend word. 


Smiddags en vroegaand gaan toestande op 15 en 20 m na Brasilië goed wees. 


17 m is ook smiddags oop na verskeie gebiede regoor die wêreld. Die meeste 
aktiwiteit is op Vrydagmiddae en natuurlik oor die naweke. 10 m begin ook 
tekens van lewe toon. 


Plaaslike toestande gaan gedurende die dag op 40 m goed wees. 80 m behoort 
vroegoggend en laatmiddag goeie resultate oor die korter afstande te lewer. 30 
m sal gedurende die middel van die dag goeie resultate lewer. 20 m is baie 
bruikbaar gedurende die dag en goeie kontakte kan oor die langer afstande 
gemaak word. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


10 April: Ope Dag, Antieke Draadloosvereniging 17 April SA AMSAT- 
ruimtesimposium 2010. 18 April - Wêreld Amateurradiodag 18 April - Herfs 
ORP-naelloop in die namiddag 23-25 April: SARL se Nasionale Konvensie, Port 
Elizabeth. 7 Mei: Sluitingsdatum vir stadium 2 van konstruksiekompetisie. 30 
September Sluitingsdatum vir inskrywings vir SAARDT se projek: “Innovasie 
in Amateurradio.” 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


SARL nooi u ook om te luister na die program Amateur Radio Mirror Inter- 
national wat om 10:00 SAT op 145,750 in die Pretoria-gebied uitgesaai word, 
met herleidings op 7 (082, 7 205 en 17 570 kHz, let op die verandering vanaf 
17 860 kHz. Daar is ook n potgooi-uitsending waarna geluister kan word. Vir 
oudiostrome en Echolink deur ZS6FCS, besoek www.sarl.org.za, klik op “ARMI” 
en volg die skakels. n Heruitsending vind Maandagaande om 21:00 SAT op 38 
215 kHz plaas. Sentech borg die uitsendings op die nie-amateurfrekwensies. 


U het geluister na n nuusbulletin van die Suid-Afrikaanse Radioliga wat deur 
Leon, ZS4AV, saamgestel en deur Hester van der Walt geredigeer is. 


Dankie dat u saamgeluister het. /EX 


